kardosdrur/scandi-wiki huggingface dataset:
Hans Ernst Krumsee

Hans Ernst Krumsee (Crumsee) (død 21. juli 1678 ved Landør) var en dansk officer.

Han stammede vel fra Krummensee i Holsten og var allerede i Frederik III's tid trådt i dansk krigstjeneste. Ved tronskiftet 1670 var han kaptajn ved Sjællandske nationale Infanteriregiment, med hvilket han også deltog i de første to års felttog af Den Skånske Fejde. Da de danske i oktober 1676 havde erobret Carlshamn i Blekinge, udnævntes Krumsee til kommandant i denne lille fæstning, der nu blev et af snaphanernes vigtigste tilflugtssteder. Det var derfor svenskerne om at gøre at tage den tilbage. Et natligt angreb i februar 1677 afslog Krumsee dog med stor tapperhed og dygtighed, men fjenden kom snart igen, denne gang med stor overmagt og anført af den berømte Johan Gyllenstierna. Efter at to fregatter, der lå i havnen, havde fået tid til at ise sig ud i åben sø, så Krumsee sig 8. marts tvunget til at overgive fæstningen mod fri afmarche for besætningen. Under mange genvordigheder og med stort tab af mandskab måtte Krumsee lægge vejen over Stockholm, Gefle, Røros og Christiania, blev ved hjemkomsten stillet for en krigsret, men frikendt med glans. Året efter deltog han i en ekspedition, som Niels Juel landsatte ved Landør for at undsætte Christiansstad, men som blev kastet tilbage med stort tab 21. juli 1678. Blandt de faldne var den tapre Krumsee.

Kilder 

 
 Norsk militært Tidsskrift, XXV, 495. 
 Militært Repertorium, 2. række, IV, 432 f. 

Faldne danske militærfolk
Personer fra Holsten
Danskere i 1600-tallet
Officerer fra Danmark
Personer i Den Skånske Krig fra Danmark-Norge
Povel Povelsen

Povel Povelsen (26. april 1791 i Sorø – 14. april 1850 i København) var en dansk rentekammerkommitteret og politiker.

Han var søn af købmand Christian Povelsen (1768-1818) og Christine Sophie Buchwald, født Cruse (1764-1838). Han blev 1809 student (privat dimitteret) og 1814 juridisk kandidat, kort efter kopist i Rentekammeret, 1817 fuldmægtig og 1828 chef for et revisionskontor. Han fik 1834 det hverv at foretage kasseeftersyn hos oppebørselsbetjente og blev 1841 kommitteret ved revisionsvæsenet, men tog afsked 1845, da L.C. Brinck-Seidelin blev foretrukket ved udnævnelsen til generaldecisor. Derimod var han 1840-48 medlem af Matrikelkomiteen og blev 1849 udnævnt til amtsforvalter i Roskilde. Han blev kammerråd 1829, justitsråd 1840, og siden 1841 var han etatsråd.

Som formand for Frederiksberg Sogneforstanderskab 1842-43 og medlem af Københavns Amtsråd 1842-44 samvirkede han med Balthazar Christensen og J.C. Drewsen; var ligeledes 1843 medstifter af den oppositionelle Landkommunalforening for Københavns Amt og 1846 af Bondevennernes Selskab og medlem af begges bestyrelser samt 1848 en af lederne for Hippodrommøderne. Han søgte 1848 forgæves valg til Den Grundlovgivende Rigsforsamling imod C.C. Hall, men blev ved det første valg 4. december 1849 valgt til Folketinget i Kalundborgkredsen, hvor valget gav anledning til grove optøjer. Sygdom hindrede ham dog både fra at deltage i Rigsdagens forhandlinger og overtage sit nye embede; han døde 14. april 1850.

2. maj 1819 havde han i Holmens Kirke ægtet Ulrikke Christiane Ludvigsen (29. december 1796 i Vordingborg - 21. juli 1871 i København), datter af ritmester Ludvig Ludvigsen (1763-1813) og Marie født Hersom.

Kilder 

 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814. 
 Frederik Barfod, Dansk Rigsdagskalender.
 Almuevennen, 1850, nr. 81. 
 Danske Jurister 1736-1936.

Politikere fra Bondevennerne
Etatsråder fra Danmark
Jurister fra Danmark
Embedsmænd fra Danmark
Folketingsmedlemmer i 1840'erne
Folketingsmedlemmer i 1850'erne
Personer fra Sorø
Amtsrådsmedlemmer
Sognerådsformænd fra Danmark
Borgmestre på Frederiksberg
Trafford Training Centre

The Aon Training Complex, tidligere kendt som the Trafford Training Centre, men også tit bare kaldt Carrington, er en træningsgrund og akademibase for den engelske Premier League-klub, Manchester United F.C.. Det er beliggende i Greater Manchester. Hovedbygningen blev officielt indviet 26. juli 2000, seks måneder efter førsteholdets første træning på grunden, hvorefter der i 2002 blev tilføjet en akademi-bygning, til klubbens yngste spillere. 

The Trafford Training Centr tog over for The Cliff som klubbens træningsgrund. 

Manchester United F.C.
Idrætsanlæg i Manchester
Inside United

Inside United (kendt som Manchester United fra 1992 til 2000, og som United fra 2000 til 2006) er et officielt magasin for den engelske fodboldklub, Manchester United F.C.. Det bliver udgivet hver fjerde uge, hvilket resultere i 12 magasiner om året. Redaktøren er Ian McLeish. Magasinet er skrevet i samarbejde med hjemmesiden - ManUtd.com - og det officielle kampprogram - United Rewiew. 

Manchester United F.C.
Frode Moesgaard

Frode H. Moesgaard (født 14. juni  1904 i Usserød, død september 2001 i Hjørring), var en dansk atlet som var medlem af AI og fra 1937 Aarhus Fremad i Aarhus.

Moesgaard vandt det danske mesterskab i kuglestød 20 gange og i diskoskast en gang.
Han satte i 1930 tre danske rekorder i kuglestød med bedstehånd; 13,78, 13,89 og 13,99. Rekorden blev slået at Aage Christiansen i 1932, da han blev den første dansker over 14 meter med 14,02. I den nu afskaffede disciplin kuglestød sammenlagt satte han fem danske rekorder; 24,49, 24,71 og 25,09 i 1929 og 26,00 og 26,75 i 1930. Han blev den sidste officielle rekordholder i denne disciplin.

I Kolding er opstillet en statue af Uffe hin Spage lavet af Anne Marie Carl-Nielsen. Hun har brugt flere modeller for at lave "Uffe". Det forlyder, at Carl Nielsen har stået model til ansigtet, og kroppen er stykket sammen af Frode Moesgaards overkrop og Hell Hansens underkrop.

Moesgaard var cand.mag. og ansat som lektor og gymnastiklærere på på Hjørring Gymnasium 1939-1971.

Danske mesterskaber 
  1941 Kuglestød 13.04
  1940 Kuglestød 12.89
  1939 Kuglestød 13.62
  1938 Kuglestød 13.49
  1937 Diskoskast 39.66
  1937 Kuglestød 13.55
  1937 Kuglestød (sammenlagt højre + venstre)
  1936 Kuglestød 13.32
  1936 Kuglestød (sammenlagt højre + venstre)
  1935 Kuglestød 13.47
  1935 Kuglestød (sammenlagt højre + venstre)
  1934 Kuglestød 13.75
  1934 Kuglestød (sammenlagt højre + venstre)
  1933 Kuglestød 13.97
  1933 Kuglestød (sammenlagt højre + venstre)
  1932 Kuglestød 13.92
  1932 Kuglestød (sammenlagt højre + venstre)
  1931 Kuglestød 13.33
  1931 Kuglestød (sammenlagt højre + venstre)
  1930 Kuglestød 13.45
  1930 Kuglestød (sammenlagt højre + venstre)
  1929 Kuglestød 12.97
  1929 Kuglestød (sammenlagt højre + venstre)
  1928 Kuglestød 12.82
  1928 Kuglestød (sammenlagt højre + venstre)

Referencer

Eksterne henvisninger 
 Profil - Frode Moesgaard
 Arosfame.dk - Frode Moesgaard
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Kuglestødere fra Danmark
Atleter fra Aarhus Fremad
Atleter fra Akademisk Idrætsforening
Rivaliseringen mellem Liverpool F.C. og Manchester United F.C.

Liverpool-Manchester-derbyet er et derby mellem Englands to mest succesfulde fodboldklubber, Manchester United F.C. og Liverpool F.C.. Liverpool var 70'ernes og 80'ernes store hold - en rolle som Manchester United F.C. overtog i 90’erne og 00’erne. De seneste sæsoner er Liverpool igen bedre.

Ingen spillere har gået direkte fra den ene klub til den anden siden Phil Chisnall gik fra Manchester United til Liverpool i 1965. 

Rivaliseringen har rødder i byrivaliseringen mellem byerne Liverpool og Manchester, som er det nordlige Englands to største byer. Begge hold har desuden store byrivaler i Everton FC og Manchester City. 

Efter 193 kampe mellem de to hold, er resultatet som følger:
 Manchester United F.C. har vundet 78 kampe       
 Liverpool F.C. har vundet 64 kampe
 51 kampe er endt uafgjort

Manchester United F.C.
Liverpool F.C.
Bayerske Rigskreds

Den Bayerske Rigskreds (tysk: Bayerischer Reichskreis) var en rigskreds i det tysk-romerske rige.

Den klart mest betydningsfulde stat i kredsen var hertugdømmet Bayern (senere Kurfyrstendømmet Bayern, fulgt af Oberpfalz, Ærkebispedømmet Salzburg og den frie rigsstad Regensburg.

 
Bayerns historie
Rigskredse i det tysk-romerske rige
MUTV (Manchester United F.C.)

MUTV (Manchester United Television) er en engelsk abonnement-baseret tv-kanal, der ejes og drives af Manchester United F.C. Kanalen første udsendelse var den 10. september 1998

MUTV tilbyder Manchester United fans eksklusive interviews med spillere og medarbejdere, fulde kampe, herunder alle Premier League-kampe (udsendes generelt ved midnat på dagen kampen blev spillet), "klassiske" kampe og relevante fodboldmæssige nyheder. Stationen sender derudover også alle holdets pre-season venskabskampe.

Manchester United F.C.
Kæmpekalla

Kæmpekalla (Lysichiton) er en slægt med de to nævnte arter, der er udbredt i henholdsvis de stillehavsnære områder i USA og Canada og i det nordøstlige Asien inklusive den nordlige del af Japan. Det er løvfældende, flerårige urter med grundstillede blade og en kraftig, lodret jordstængel og rødder, som kan trækkes sammen. Bladene er oprette, stilkede og tykke. Bladpladen er smalt ægformet til elliptisk med en kort spids og fjerformede bladribber. Blomstringen foregår tidligt og før løvspringet. Blomsterne er samlet i en tyk kolbeformet stand, som er endestillet på en tyk, opret stængel, og som skærmes af et enkelt, farvet (gult eller hvidt) højblad. De enkelte blomster er 4-tallige, med manglende kronblade og gul-grønne bægerblade. Frugterne er bær med 1-4 frø.

 Gul kæmpekalla (Lysichiton americanus)
 Hvid kæmpekalla (Lysichiton camtschatcensis)

Arum-familien
Michael Færden

Michael Johan Færden (født 24. december 1836 i Norderhov på Ringerike, død 17. juni 1912 sammesteds) var en norsk præst og forfatter. Han var fætter til Anders Færdens far.

Han blev student 1855, cand. theol. 1861 og var såvel tidligere som senere en anset lærer ved Nissens Latinskole i Kristiania. I 1867 blev han ordineret og var fra 1890 sognepræst og provst i Norderhov. En kort tid redigerede han Folkevennen, 1876—80 ugebladet Hjemmet, tillæg til Fædrelandet, og fra 1881 var han en af redaktørerne af det højkirkelige Luthersk Ugeskrift til dettes standsning 1893 . Af hans artikelrækker i dette tidsskrift, hvoriblandt adskillige recensioner af den nyere norske digtning, er i særtryk udgivne de to skrifter Pressen og Vantroen (1881) og Kvindespørgsmaalet (1881).

Foruden ved forskellige småskrifter (blandt andet de to biografier af Hanna Vinsnes 1873 og Peter L. Hærem 1878) har han gjort sig bekendt også uden for Norge ved sin fremtrædende deltagelse i den politiske og kirkelige presses diskussion, især om sociale og litterære spørgsmål, stadig fra et meget konservativt standpunkt. I flere skrifter har han givet populære fremstillinger af den gammeltestamentlige bibelkritik: Det gamle Testamente i Lyset af den nyere Bibelforskning (1902); Kampen om det gamle Testament (1903); Aandsbrytningerne inden for Israel, I (1908); Aandsbrydninger inden for urkristendommen (1912).

Kilder 
 

Provster fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Mark Jones

Mark Jones (15. juni 1933 – 6. februar 1958) var en engelsk fodboldspiller. Jones var forsvarer for Manchester Uniteds store hold i 1950, og vandt to mesterskaber, før han døde i München-ulykken.

Jones kom fra klubbens egen stald, og fik sin førsteholdsdebut i 1950, men det var ikke før at veteranen Allenby Chilton forlod klubben, at han blev etableret.

Referencer 

Fodboldspillere fra England
Fodboldspillere fra Manchester United F.C.
Heinrich Wilhelm Schott

Heinrich Wilhelm Schott (døbt 7. januar 1794 i Brno, død 5. marts 1865 i Wien) var en østrigsk botaniker og gartner.

Schott deltog i den østrigske ekspedition til Brasilien 1817-1821 og blev udnævnt til hofgartner i Wien i 1828. Fra 1845 og til sin død virkede Schott som direktør for slotshaverne og det kejserlige menageri. I 1852 forestod han også den delvise omdannelse af slotsparken ved Schönbrunn til et engelsk anlæg. Han blev særligt kendt på grund af sin forskning i Alpefloraen og skabelsen af alpehaven ved slottet Belvedere. Han berigede også slotshaverne i Wien med sine samlinger fra Brasilien.

Værker 
 Meletemata botanica (sammen med Stephan Ladislaus Endlicher), 1832
 Rutaceae. Fragmenta botanica, 1834
 Genera Filicum, 1834-1836
 Analecta botanica (sammen med Karl Georg Theodor Kotschy og Carl Frederik Nyman), 1854
 Synopsis Aroidearum, 1856
 Aroideae, 1853-1857
 Icones Aroidearum, 1857
 Genera Aroidearum exposita, 1858
 Prodromus systematis Aroidearum, 1860

Autornavn

Kilde 
 Fritz Encke, Günther Buchheim og Siegmund Seybold (udg.): Handwörterbuch der Pflanzennamen, 13. oplag, 1984,

Litteratur 
 Henricus Schott, Stephan Ladislaus Endlicher: Meletemata botanica, faksimileudgave 2011 

Botanikere med autornavne
Botanikere fra Østrig
Faglitterære forfattere fra Østrig
Anders Færden

Anders Færden (22. juni 1860 på familiegården Færden i Norderhov, Ringerike - 26. oktober 1939 i Oslo) var en norsk kriminolog og juridisk forfatter. Hans far var fætter til Michael Johan Færden.

Færden, der blev cand. jur. 1883, ansattes 1884 i Justitsdepartementet, hvor han 1896 blev bureauchef. I 1900 blev han assessor i Kristiania Byret. Færden tog omkring 1900 initiativet til også i Norge at optage arbejdet for at bekæmpe "den hvide slavehandel", under samvirken med den internationale organisation mod la traité blanche og mødte som officiel udsending ved flere internationale konferencer angående denne sag, første gang i Paris 1902. Han har desuden den hele tid været medlem af styret for den 1899 oprettede, 1905 omorganiserede norske nationalkomité til fremme af dette formål. Han var desuden medlem af Société de législation comparée og Société générale des prisons, begge med hovedsæde i Paris. Foruden mange afhandlinger i norske og udenlandske fagtidsskrifter og i dagspressen har han blandt andet udgivet Exposé des dispositions pénales concernant des délits contre les moeurs dans divers pays (1891) og de på et bredere publikum beregnede håndbøger Norsk Lovsamling fra 1660 indtil Nutiden (2 bind, 1904—05) og Praktisk juridisk Formularbog (2. udgave 1917).

Kilder 

 

Kriminologer
Jurister fra Norge
Faglitterære forfattere fra Norge
Nordmænd i 1800-tallet
Nordmænd i 1900-tallet
Mercedes-Benz 190

Mercedes-Benz 190 var en salgsbetegnelse for følgende bilmodeller fra Mercedes-Benz:
 Type 121 (1956–1961): Versionerne 190 og 190 D
 Type 121B II (1955–1963): Version 190 SL
 Type 110 (1961–1965): Versionerne 190 og 190 D
 Type 201 (1982–1993): Versionerne 190, 190 D og 190 E
Stig Bugge Jensen

Stig Bugge Jensen (født 9. september 1992) er en dansk håndboldspiller som spiller for Aalborg Håndbold i Håndboldligaen. Stig startede med at spille back, men blev senere hen højre fløj.
Stig Jensen startede sin karriere i håndboldklubben NFH, som ligger i Nykøbing Falster, hvorefter han flyttede til Team Sydhavsøerne. Derefter skrev han kontrakt med TMS Ringsted, som han i 2013 skiftede ud til fordel for Aalborg Håndbold.

Stig har desuden optrådt for U18-, U20- og U21-landshold. Han har også været med til ungdoms-OL hvor han var med til at vinde sølv.

Referencer

Eksterne henvisninger 
 Spillerprofil hos Aalborg Håndbold 
 Spillerprofil hos EHF 

Håndboldspillere fra Danmark
Håndboldspillere fra Aalborg Håndbold
Håndboldspillere fra TMS Ringsted
Sankt Knuds Vej

Sankt Knuds Vej er en vej i Frederiksberg Kommune mellem Sankt Jørgens Sø og H.C. Ørsteds Vej. Den er opkaldt efter den danske helgenkonge Knud den Hellige. Navnet blev foreslået af en grundejer.

Historie 
Sankt Knuds Vej (tidl. Sanct Knuds Vej) blev anlagt omkring 1867-1868 og var en af de første danske villaveje. Karakteristisk for hustypen i det nye kvarter var asymmetrien og inspirationen fra rustikke italienske landhuse. Kvarteret hed "Willakvarteret" eller "Frederiksberg Villakvarter" i tiden omkring 1870 til 1890. Vejen blev anlagt nogenlunde samtidig med Platanvej, Niels Ebbesens Vej og Bernstorffsvej (nu Danasvej). I 1870 kom Alhambravej og Hauchsvej til, og i 1872 blev H.C. Ørsteds Vej ført igennem til Nørrebro.

I 1907 blev Sankt Knuds-værket opført af Frederiksberg Sporvejs & Elektricitets Aktieselskab.  Filmselskabet "Industrifil­men", der lå i nr. 22, var en filmfabrik, hvor der dels blev produceret og dels blev fremkaldt og kopieret film. Selskabet specia­li­serede sig desuden i op­tagelser af film i flere forskellige genrer. Det var bl.a. Storm P., der stod for produktionen af tegnefilmene.

Likvideringen 
Søfyrbøder Henrik Christiansen  (1. august 1916 – 8. december 1944) blev henrettet som stikker under besættelsen. Likvideringens berettigelse var yderst tvivlsom, jfr. Frode Jakobsens udtalelse om drabsmændene Geisler og Lyhne i forbindelse med drabet på Jane Horney - at de "ikke var nogen, man (dvs. modstandsbevægelsen) ønskede at have med". I oktober 1947 greb Jakobsen ind, da Lyhne (som i maj samme år var idømt tre måneders fængsel for dokumentfalsk) overfor politiet i Helsingborg erkendte at have været delagtig i drabet på Horney. 

Den 8. december 1944 blev Christiansen likvideret på hjørnet af Sankt Knuds Vej og Niels Ebbesens Vej af Sven Aage Geisler (kaldet "Store Bjørn") og Ingolf Asbjørn Lyhne (kaldet "Lille Bjørn"). Bag på hans frakke var med en sikkerhedsnål påhæftet en seddel med teksten "han arbejdede for tyskerne". I en sagsmappe i Ministeriet for særlige Anliggender anføres, at Christiansen "tilstod"; men intet er oplyst om, hvad han angiveligt havde tilstået.

Beboere på Sankt Knuds Vej 
Olaf Fønss (1882-1949) var en dansk skuespiller, filminstruktør, filmproducer, filmcensor, og en af Danmarks og Tysklands største stumfilmstjerne. Han boede på Sankt Knuds Vej nr. 26 fra 1930-1937

Vilhelm Thomsen (1842-1927) var professor og sprogforsker og blev den første borgerlige modtager af elefantridderordenen i 1900-tallet. Han flyttede til vejen i april 1906.

Aage Stentoft (1914-1990) var en dansk komponist og teaterdirektør. Han er primært kendt for sine mange revyviser – i alt skrev han over 700 melodier, hvoraf mange stadig er populære i dag. Han boede på Sankt Knuds Vej nr 26 fra 1975-1980, hvorfra han drev Tivoliteatret, som arrangerede Tivolirevyen med bl.a. Dirch Passer.

Noter 

Gader på Frederiksberg
David Pegg

David Pegg (20. september 1935 – 6. februar 1958) var en engelsk fodboldspiller og som var en af de otte Manchester United-spillere, som døde i München-ulykken.  

Han er født i Highfield, tæt på Doncaster, et af tre børn og født af minearbejderen William Pegg og hans kone Jessie. Hans far var også fodboldspiller, hvor han vandt flere titler med lokale hold.

Han fik debut på førsteholdet mod Middlesbrough d. 6 december 1952, i en alder af 17 år. 

Fodboldspillere fra Manchester United F.C.
Alfarvej

En alfarvej (alvej og adelvej) var i ældre dansk sprogbrug navnet på mere befærdede offentlige veje som alle måtte bruge, i modsætning til hærveje eller en kongevej, som kun kongen og hans mænd måtte bruge.

Den er nævnt i Jyske Lov, som athæl vegh. På gammeldansk  hed alfarvejen adelfarwei. Navnet er sammensat af adel og farvej. Adel betød oprindeligt noget der var vigtigt eller fornemt. Ordet er beslægtet med det oldnordiske ord aðal, der betyder 'egenskab' og med ordet ædel. En alfarvej var altså en hovedvej. Den kunne være bred. Kingo skrev  om Syndens brede alfarvej 

I gamle bykerner i Danmark er der ofte en Adelgade eller Algade. Navnet betyder den fornemste gade eller såmænd bare hovedgaden. Resten af gaderne var gerne blot stræder eller stier.

 
Vejtyper
Vejhistorie
Risøybroen

Risøybroen er en bro i Haugesund i Rogaland fylke i Norge. Broen krydser Smedasundet og knytter øen og bydelen Risøy til fastlandet. Risøybroen er 361 meter lang, og gennemsejlingshøjden er 22 meter. Broen blev åbnet i maj 1939 og renoveret i 1991 og 2008. Vejen over broen er en arm af riksvei 47 (tidligere Fv935).

Eksterne kilder/henvisninger
Vegen og vi: Bergar Risøybrua 
Vegen og vi: Påkledd blikkfang i filmbyen 

Buebroer
Rogaland
Haugesund
Broer i Norge
Rombaksbroen

Rombaksbroen (norsk: Rombaksbrua) er en hængebro som krydser fjorden Rombaken i Narvik kommune i Nordland fylke i Norge. Broen er 765 meter lang med længste spænd på  325 meter og en gennemsejlingshøjde på 41 meter. Rombaksbroen blev åbnet 26. september 1964 og er en del af Europavej 6. Broen med tilførselsveje afløste færgeforbindelsen mellem Narvik og Øyjord, som havde eksisteret siden 1927.

Det arbejdes med planer for en ny, lang bro mellem Narvik og Øyjord – Hålogalandsbroen. Rombaksbroen har en vægtgrænse på 90 ton, og vejen nord for Rombaksbroen har risiko for nedstyrtninger. Når Hålogalandsbroen bliver bygget, vil man spare 17 km og 15-20 minutter på strækningen Narvik-Bjerkvik. Byggeriet blev påbegyndt 18. februar 2013, og broen ventes åbnet i  2016.

Hængebroer
Broer i Norge
Narvik
Nordlands geografi
Røde Vejrmølle Kro

Røde Vejrmølle Kro eller Vejrmøllekroen blev opført i 1721. Den havde sit navn efter den hollandske mølle Røde Vejrmølle på den anden side af vejen. Kroen blev bygget samtidigt med at den nedbrændte mølle blev genopbygget ved siden af, efter at den nye ejer Albrect Carstensen havde opnået kongeligt privilegium til krodrift.

Kroen og møllen lå på Gamle Landevej den oprindelige landevej mellem København og Roskilde, men i forbindelse med at den nye Roskildevej blev anlagt flyttede man simpelthen både kro og mølle længere sydpå for at ligge ved den nye hovedvej mellem København og Roskilde.

Røde Vejrmølle Kro var en ganske stor kro, som på ruten mellem København og Roskilde afløste den kro, der ved den gamle alfarvejen havde heddet Glostrup Kro. Herfra var der 2 mil til nabokroerne. Mod København var det til Damhuskroen og mod Roskilde var det til Roskilde Kro.

I 1961 blev kroen revet ned og en tankstation blev bygget på stedet. Kun rejseladen fik lov til at stå, som autoværksted, den brændte i 1968 og den gamle mølle nedbrændte i 1973.

Digteren Axel Juel her og skrev digte om stedet.

Kildehenvisninger

Eksterne henvisninger 
 Artikel hos Møllearkivet 

Bygninger, konstruktioner og anlæg i Albertslund
Kroer i Danmark
Etableret i 1721
Korean Broadcasting System

Korean Broadcasting System (KBS) (koreansk: 한국방송공사; Hanguk Bangsong Gongsa) er et sydkoreansk radio-og tv-netværk etableret i 1927. Selskabet har hovedsæde i Seoul.

Tv-kanaler

Jordbaseret 
 KBS1
 KBS2

Kabel 
 KBS N Life
 KBS Drama
 KBS N Sports
 KBS Joy
 KBS Kids
 KBS W
 KBS World (tilgængelig uden for Sydkorea)

Radiostationer 
 KBS Radio 1 (AM/FM)
 KBS Radio 2 (AM/FM)
 KBS Radio 3 (AM/FM)
 KBS 1FM (FM)
 KBS 2FM (89.1 MHz Cool FM)
 KBS Hanminjok Radio

Datterselskaber og afdelinger 
 KBS Media - division af produktionsvirksomheden.
 KBS Art Vision - afdeling for kunstnerisk vision.
 KBS Business - kommerciel afdeling.
 KBS N - betalings-tv-afdeling.
 KBS i - Internetafdeling, lukket i 2011.
 E-KBS
 KBS America - amerikansk datterselskab.
 KBS Japan - japansk datterselskab.

Logo

Eksterne henvisninger 

 KBS's hjemmeside

 
Virksomheder i Seoul
Etableret i 1927
Gendoping

Gendoping er anvendelse til præstationsfremmende formål af genteknologiske produkter som genmodificerede celler eller nukleinsyrer, eksempelvis gener eller brudstykker af gener eller RNA eller andre genteknologiske produkter. I forlængelse heraf omfatter gendoping også manipulering af genekspressionen. Gendoping er opført på Dopinglisten som forbudt metode. Dopinglistens definition af gendoping omfatter også anvendelsen af normale celler.

Henvisninger og eksterne links 

Genteknologi
Doping